साल में एक बार ही होती है नालों की सफाई
शहरकी सबसे पुरानी माने जाने वाली इंदिरा कॉलोनी। कॉलोनी के पुरे क्षेत्र में लगभग 20 प्रतिशत गलीयों में पक्की सड़के बनी है। कॉलोनी के वार्ड संख्या दो की पार्षद की गली में घरों से निकलने वाले गंदे पानी के नाले के हालात ऐसे है कि साल भर से सफाई भी नहीं हो रही। ऐसे में मोहल्ले के करीब 50 के घरों के लोग नाले में रुके गंदे पानी से बीमार हो रहे है।
लोगों का कहना है कि इस समस्या को लेकर वह कई बार पार्षद से लेकर नगर परिषद को अवगत भी करवा चुकें है। साथ ही कॉलोनी क्षेत्र में सात पार्कों के लिए जमीन भी है लेकिन सुविधा के अभाव में पड़े है। वहीं कॉलोनी की राजकीय बालिका स्कूल का पूरा परिसर में जगह-जगह पर कचरों के ढेर लगे हुए है। मोहल्ले वासियों की मांग है कि कॉलोनी में सबसे पहले नालों की सफाई के साथ पक्की सड़कों का निर्माण होना चाहिए।
^ कॉलोनी की गलियों में पक्की सड़कों के निर्माण को लेकर हमने कई बार नगर परिषद की बैठक में मुद्दा उठाया है। कॉलोनी में सफाई के लिए चार कर्मचारी है लेकिन नालों की सफाई को लेकर सभापति को अवगत करवाया गया है। सपनाटोकसिया, वार्ड पार्षद-संख्या दो, इंदिरा कॉलोनी।
नागौर. कॉलोनीक्षेत्र में घरों के बाहर नालियों में इस तरह पड़ा है गंदा पानी।
^ ई-मित्र की सामने वाली सड़क किनारे पानी की पाइप लाइन में लीकेज होने से पिछले चार माह से पानी गंदे नाले में व्यर्थ ही बह रहा है। लीकेज निकालने को लेकर कई बार जलदाय विभाग के कर्मचारियों को अवगत भी करवा चुके है लेकिन किसी ने आकर तक नहीं देखा। गौरीशंकर सोनी, इंदिरा कॉलोनी।
^एसपी गोदाम के सामने पूरे मोहल्ले के घरों से निकलने वाले गंदे पानी की निकासी के लिए ना तो पक्की नालिया है ने ही समय पर सफाई होती है। जिस कारण जगहों-जगहों पर कचरे के ढेर लगे हुए पड़े है। अशोकआचार्य, इंदिरा कॉलोनी
^ मोहल्ले की एकमात्र सरकारी बालिका स्कूल के पूरे परिसर में सफाई नहीं होने से हर जगह पर कचरे के ढेर लगे हुए पड़े है। सफाई कर्मी गलियों में भी सफाई करने के बाद कचरा भी अगले सात से आठ दिन तक वहीं पड़ा रहता है। ओमप्रकाशदूकट, इंदिरा कॉलोनी।
^ मोहल्ले के 50 घरों से आने वाले गंदे पानी के नाले की सालभर में सफाई एक बार सफाई होती है। इस कारण घरों के पास बने गंदे नाले का पानी पिछले कई महिनों से रूका हुअा पड़ा है। इसी कारण गंदे पानी से घरों के लोग बीमार हो रहे है। नाले की सफाई करवाने को लेकर कई शिकायत भी कर चुके है। विमलाचांगरा, गृहिणी, इंदिरा कॉलोनी।
^ कॉलोनी क्षेत्र के अधिकांश जगहों पर सफाई के बाद नगर परिषद के सफाई कर्मचारी अगले सात दिनों तक कचरा ही नहीं उठाते है। ऐसे में कचरों के ढेर सड़क पर बिखर जाते है। सत्यनारायणशर्मा, इंदिरा कॉलोनी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva